3α. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. 106066 της 12/13 Αυγ. 1969 (ΦΕΚ Β΄ 533) Περί κυρώσεως του Κανονισμού Εκτελέσεως Έργων του Οργανισμού Σχολικών Κτιρίων Έχοντες υπ’ όψιν: 1.Τας διατάξεις των άρθρ. 4 και 11 του Α.Ν. 627/1968 και 2.Την από 27.6.69 απόφασιν του Δ.Σ. του Οργανισμού Σχολικών Κτιρίων, αποφασίζομεν: Κυρούμεν τον Κανονισμόν Εκτελέσεως Έργων του Οργανισμού Σχολικών Κτιρίων εξ άρθρων επτά, έχοντα ως ακολούθως: Αντικείμενον Κανονισμού Άρθρ.1.-1.Εις τον παρόντα Κανονισμόν υπάγονται τα της εκτελέσεως έργων εις σχολικά κτίρια της δημοσίας εκπαιδεύσεως πάσης βαθμίδος, πλην ανωτάτης. 2.Η εκτέλεσις των εν λόγω έργων γίνεται μετά προηγουμένην ένταξίν των εις το πρόγραμμα του Υπουργείου Εθνικής Παιδείας και Θρησκευμάτων. Εννοιολογικοί Προσδιορισμοί Άρθρ.2.-Εις τον παρόντα Κανονισμόν οι κάτωθι όροι σημαίνουν αντιστοίχως: 1.«Οργανισμός: Ο Οργανισμός Σχολικών Κτιρίων, δι’ α έργα, έχει καταστή ούτος αρμόδιος (άρθρ. 4 και 7 Α.Ν. 627/1968). 2.«Τοπικοί φορείς»: Τα Νομαρχιακά Ταμεία (άρθρ. 1 Ν.Δ. 3620/1956), ως φορείς του Οργανισμού Σχολικών Κτιρίων, δι’ α έργα αυτού κατέστησαν ταύτα αρμόδια (άρθρ. 10 Α.Ν. 627/1968). 3.«Νομάρχης»: Ο Νομάρχης, ως εκπρόσωπος κατά Νόμον (άρθρ. 1 Ν.Δ. 3620/1956) του Νομαρχιακού Ταμείου ή μέλος της παρ’ αυτώ Δ.Σ., ειδικώς εξουσιοδοτημένον παρά του Νομάρχου δια εκπροσώπησιν του εν λόγω Ταμείου εις απάσας τας σχέσεις του, ως φορέως έργου του Οργανισμού Σχολικών Κτιρίων. 4.«Τεχνικόν Συμβούλιον»: Το Τεχνικόν Συμβούλιον του Οργανισμού Σχολικών Κτιρίων (άρθρ. 9 Α.Ν. 627/1968). 5.Συμβούλιον Δημοσίων Έργων: Το παρ’ εκάστω Νομώ Τμήμα του Περιφ. Συμβουλίου Δημοσίων Έργων (Υ.Α.Α.81177/1967). 6.«Πολεοδομικά Συγκροτήματα Αθηνών, Πειραιώς και Θεσσαλονίκης»: Οι νομοί Αττικής, Πειραιώς και Θεσσαλονίκης. Τεχνικόν Συμβούλιον Άρθρ.3.-1.Το Τεχνικόν Συμβούλιον συντίθεται εκ των ακολούθων μελών: α)του Γεν. Διευθυντού του Οργανισμού, ως Προέδρου, β)ενός μέλους του παρά τω Υπουργείω Εθνικής Παιδείας και Θρησκευμάτων Εκπαιδευτικού Συμβουλίου, έχοντος ειδίκευσιν εις τας θετικάς επιστήμας, γ)ενός ανωτέρου υπαλλήλου του Υπουργείου Δημοσίων Έργων, δ)του Προϊσταμένου της Υπηρεσίας Μελετών του Οργανισμού και ε)του Προϊσταμένου της Υπηρεσίας Κατασκευών του Οργανισμού. 2.Το Τεχνικόν Συμβούλιον γνωμοδοτεί επί των επομένων θεμάτων του παρόντος Κανονισμού: α.Επί της εκτελέσεως έργων άνευ δημοπρασίας (απολογιστικώς δι’ αυτεπιστασίας ή δι’ απ’ ευθείας αναθέσεως) εις πολεοδομικά συγκροτήματα Αθηνών, Πειραιώς και Θεσσαλονίκης. β.Επί της εκτελέσεως έργων δια δημοπρασίας μεταξύ ωρισμένου αριθμού εργοληπτών ή βάσει τιμών κατ’ αποκοπήν. γ.Επί της εγκρίσεως πρακτικού δημοπρασίας ακυρώσεως και επαναλήψεως δημοπρασίας έργων πολεοδομικών συγκροτημάτων Αθηνών, Πειραιώς και Θεσ/νίκης οιασδήποτε αξίας, ως και έργων των λοιπών περιοχών, εγκεκριμένου προϋπολογισμού δημοπρατήσες αξίας μείζονος των δραχ. 5.000.000. δ.Επί της εγκρίσεως εκχωρήσεως εργολαβίας, της κυρώσεως εκπτώσεως εργολάβου, ως και της επιστροφής εγγυήσεως καλής εκτελέσεως συμβάσεως έργων πολεοδομικών συγκροτημάτων Αθηνών, Πειραιώς και Θεσ/νίκης οιασδήποτα αξίας, ως και έργων των λοιπών περιοχών εγκεκριμένου προϋπολογισμού δημοπρατήσεως αξίας μείζονος των δραχ. 5.000.000. ε.Επί της εγκρίσεως συγκριτικών πινάκων πρωτοκόλλων κακοτεχνίας, πρωτοκόλλων παραλαβής και τελικών εκκαθαριστικών λογαριασμών έργων πολεοδομικών συγκροτημάτων Αθηνών, Πειραιώς και Θεσ/νίκης οιασδήποτε αξίας, ως και έργων των λοιπών περιοχών αξίας μείζονος των δραχ. 5.000.000. ς)Επί αιτήσεων αποζημιώσεως λόγω ζημιών εξ ανωτέρας βίας. ζ)Επί παντός θέματος αναγομένου εις την εκτέλεσιν έργων και παραπεμπομένου προς γνωμοδότησιν υπό του Δ.Σ. του Οργανισμού ή του παρ’ αυτώ Γεν. Δ/ντού. 3.Το Τεχνικόν Συμβούλιον συνέρχεται εν τη έδρα     του Οργανισμού   ή    επί   ειδικών    περι(Αντί της σελ. 698,27(β) Σελ. 698,27(γ) 364-083 Οργανισμός Σχολικών Κτιρίων 32.Θ.δ.3-3α πτώσεων εις τον τόπον των έργων ή όπου κρίνεται τούτο σκόπιμον, ευρίσκεται δ’ εν απαρτία παρόντων τριών μελών. Αι αποφάσεις αυτού λαμβάνονται δια πλειοψηφία των παρόντων μελών, επικρατούσης εν ισοψηφία της ψήφου του Προέδρου. 4.Τα εις το Συμβούλιον αγόμενα θέματα εισηγούνται εγγράφως οι αρμόδιοι καθ’ ύλην προϊστάμενοι Υπηρεσιών ή Γραφείων, προσκομίζοντες παν απαραίτητον στοιχείον. 5.Ο Πρόεδρος του Συμβουλίου δύναται να καλή εις τας συνεδριάσεις οιονδήποτε υπάλληλον του Οργανισμού ή ιδιώτην, προς παροχήν πληροφοριών ή γνωμών εν σχέσει προς τα συζητούμενα θέματα. 6.Η γνώμη του Συμβουλίου εκφέρεται ητιολογημένως και καταχωρίζεται εις τηρούμενον πρακτικόν, όπερ υπογράφεται υπό του Προέδρου, των παρισταμένων μελών και του γραμματέως. 7.Τας εργασίας του Συμβουλίου διευθύνει ο Πρόεδρος ον κωλυόμενον, απόντα ή ελλείποντα, αναπληροί ο νόμιμος αναπληρωτής του, όστις και Προεδρεύει. 8.Χρέη Γραμματέως του Συμβουλίου εκτελεί εις των υπαλλήλων του Οργανισμού. Τρόποι Εκτελέσεως Έργων Άρθρ.4.-1.Τα του τρόπου εκτελέσεως των έργων (δι’ εργολαβιών κατόπιν δημοπρασίας ή άνευ δημοπρασίας, απολογιστικώς δι’ αυτεπιστασίας ή δι’ απ’ ευθείας αναθέσεως) ρυθμίζονται εκάστοτε, ως κάτωθι: α.Δι’ αποφάσεων του Γενικού Δ/ντού του Οργανισμού δι’ έργα Πολεοδομικών Συγκροτημάτων Αθηνών, Πειραιώς και Θεσσαλονίκης οιασδήποτε αξίας ως και λοιπών περιοχών, εγκεκριμένου προϋπολογισμού δημοπρατήσεως αξίας μείζονος των 5.000.000 δραχμών. β.Δι’ αποφάσεων του Νομάρχου, πλην Πολεοδομικών Συγκροτημάτων Αθηνών, Πειραιώς και Θεσσαλονίκης, δι’ έργα εγκεκριμένου προϋπολογισμού δημοπρατήσεως αξίας μέχρι 5.000.000 δραχμών. Σελ. 698,28(γ) 364-084 2.Εις περιπτώσεις εκτελέσεως έργων απολογιστικώς δι’ αυτεπιστασίας, απαιτείται γνώμη του παρά τω Οργανισμώ Τεχνικού Συμβουλίου, επί έργων του Οργανισμού και του Συμβουλίου Δημοσίων Έργων, επί έργων τοπικών φορέων. 3.Εις περιπτώσεις εκτελέσεως έργων δι’ απ’ ευθείας αναθέσεως απαιτείται απόφασις του Διοικητικού Συμβουλίου του Οργανισμού μετά γνώμην του παρ’ αυτώ Τεχνικού Συμβουλίου. Η απόφασις αύτη τελεί υπό την έγκρισιν του Υπουργείου Εθνικής Παιδείας και Θρησκευμάτων. Συστήματα Εκτελέσεως Έργων δια Δημοπρατήσεως Άρθρ.5.-1.Επί έργων εκτελουμένων κατόπιν δημοπρασίας εφαρμόζονται τα ακόλουθα βασικά συστήματα: α.Φανερά δημοπρασία: Δια την εκτέλεσιν έργων συνολικής κατά την μελέτην προβλεπομένης δαπάνης μέχρι 50.000 δραχμών, διενεργείται μόνον φανερά δημοπρασία. β.Μυστική δημοπρασία δι’ ενιαίας εκπτώσεως: Δια την εκτέλεσιν έργων συνολικής κατά την μελέτην προβλεπομένης δαπάνης μείζονος των 50.000 δραχμών και μέχρι 2.500.000 δραχμών, διενεργείται μόνον μυστική δι’ ενιαίας εκπτώσεως δημοπρασία. γ.Μυστική δημοπρασία δια συμπληρώσεως τιμολογίου και προϋπολογισμού: Δια την εκτέλεσιν έργων συνολικής κατά την μελέτην προβλεπομένης δαπάνης υπερβαινούσης τα 2.500.000 δραχμών, διενεργείται μόνον μυστική δια συμπληρώσεως τιμολογίου και προϋπολογισμού δημοπρασίας με υποχρέωσιν ομαλότητος των προσφερομένων τιμών μονάδος. 2.Εξαιρετικώς πλην των ως άνω βασικών συστημάτων δύνανται να επιλεγούν κατά περίπτωσιν, δι’ αποφάσεως του Διοικητικού Συμβουλίου, μετά γνώμην του Τεχνικού Συμβουλίου ή του τοπικού φορέως, μετά γνώμην του Συμβουλίου Δημοσίων Έργων και τα ακόλουθα συστήματα δημοπρατήσεως: α.Μυστική δημοπρασία απεριορίστου εκπτώσεως. Δια την εκτέλεσιν έργων δι’ α προβλέπεται ανωτέρω μυστική δημοπρασία δια συμπληρώσεως τιμολογίου και προϋπολογισμού. β.Μυστική δημοπρασία βάσει τιμών κατ’ αποκοπήν δια τμήμα ή το σύνολον του έργου. Δια την εκτέλεσιν οιασδήποτε αξίας έργων. 32.Θ.δ.3α Οργανισμός Σχολικών Κτιρίων 3.Η δημοπράτησις κατά το σύστημα της περιπτ. β΄ της παρ. 2 του παρόντος άρθρου χωρεί: α.Επί τη βάσει πλήρους μελέτης, περιλαμβανούσης πλήρη σχέδια, περιγραφή εργασιών, συγγραφάς υποχρεώσεων, λεπτομερείς προδιαγραφάς και χρονικόν πρόγραμμα εργασιών. β.Επί τη βάσει αρχιτεκτονικών σχεδίων, συγγραφών υποχρεώσεων και χρονικού προγράμματος εργασιών, των λοιπών στοιχείων του εδαφ. α΄ αφιεμένων εις την ελευθέραν εκλογήν των συναγωνιζομένων. γ.Επί τη βάσει μελέτης, περιλαμβανούσης πέραν των εν εδαφ. β΄ στοιχείων και πρόσθετα τοιαύτα. δ.Επί τη βάσει γενικών όρων καθοριζομένων υπό του Οργανισμού, των σχεδίων όμως, ως και απάντων των λοιπών στοιχείων, καθοριζομένων υπευθύνως υπό των συναγωνιζομένων. Εις εκάστην των ανωτέρω περιπτώσεων καθορίζεται εν τοις στοιχείοις του διαγωνισμού, η έκτασις της προσφοράς ήτοι αν αύτη ζητήται επί τμήματος ή του συνόλου του έργου. 4.Εις έκαστον των εδαφ. α, β, γ και δ της προηγουμένης παραγράφου του παρόντος άρθρου, δύναται να ζητηθή υπό του Οργανισμού η υποβολή μετά της προσφοράς και προτάσεως χρηματοδοτήσεως του έργου. 5.Επί δημοπρατήσεως έργων αξίας μείζονος ενός ορίου, καθοριζομένου υπό του Δ.Σ., δύναται κατόπιν αποφάσεως του Δ.Σ., μετά γνώμην του Τεχνικού Συμβουλίου να περιορισθή ο διαγωνισμός μεταξύ ωρισμένου αριθμού εργοληπτών, εχόντων δεδοκιμασμένην εμπειρίαν, καλουμένων εις συμμετοχήν δι’ ειδικών προσκλήσεων. «6.Επί δημοπρατήσεως οικοδομικών έργων του Οργανισμού εις α περιλαμβάνονται και ηλεκτρομηχανολογικαί εργασίαι, η δημοπράτησις, ανεξαρτήτως του μεγέθους της αξίας των τελευταίων τούτων εργασιών, χωρεί ενιαίως δια τε τα οικοδομικά έργα και τας ηλεκτρομηχανολογικάς εργασίας». Η παρ. 6 προσετέθη δια της υπ’ αριθ. 46347/3982 της 12 Απρ. /5 Ιουν. 1971 αποφ. Υπ. Εθν. Παιδείας και Θρησκευμάτων (ΦΕΚ Β΄ 422).  «Η τοιαύτη ενιαία δημοπράτησις, δύναται μετ’ απόφασιν του Δ.Σ. του Οργανισμού να χωρή εν κοινοπραξία εργοληπτών οικοδομικών εργασιών μετά εργοληπτών ηλεκτρομηχανολογικών έργων, ευθυνομένων εις ολόκληρον έναντι του Οργανισμού». Η εντός « » περίοδος προσετέθη δια της παρ. α΄ της υπ. αριθ. 160249/10435 της 14/30 Δεκ. 1971 αποφ. Υπ. Εθν. Παιδείας (ΦΕΚ Β΄ 1039). Εκτέλεσις Έργων άνευ Δημοπρατήσεως Άρθρ.6.-1.Απολογιστικώς δι’ αυτεπιστασίας. Έργα αξίας μέχρι 200.000 δραχμών δύναται να εκτελώνται απολογιστικώς δι’ αυτεπιστασίας υπό τους όρους της παρ. 2 του άρθρ. 4 του παρόντος. Δια της πράξεως, δι’ ης ορίζεται η εκτέλεσις του έργου δι’ αυτεπιστασίας, ορίζεται και πας όρος αφορών εις την εκτέλεσιν του έργου. Επί τη περατώσει του έργου, το ασκούν την αυτεπιστασίαν όργανον υποβάλλει έκθεσιν περί της εκτελέσεως του έργου και αποδίδει λογαριασμόν της διαχειρίσεως και απολογισμόν. Ο έλεγχος της διαχειρίσεως και η βεβαίωσις της εκτελέσεως ενεργείται υπό οργάνων (ατομικών ή συλλογικών), ειδικώς συνιστωμένων, κατά τα περί παραλαβών έργων δι’ εργολαβιών οριζόμενα. 2.Απ’ ευθείας ανάθεσις. Η ανάθεσις υπό τους όρους της παρ. 3 του άρθρ. 4 του παρόντος ενεργείται εις τας κάτωθι περιπτώσεις: α)Εις περίπτωσιν αποτυχίας διενεργηθέντος διαγωνισμού. β)Εις περιπτώσεις εκτελέσεως έργου παραπλησίου προς έτερον εκτελούμενον επί τη βάσει των αποτελεσμάτων του δια το έργον τούτο διενεργηθέντος προσφάτως μειοδοτικού διαγωνισμού ή κατ’ επέκτασιν τούτου και μέχρι ποσοστού 25% του προϋπολογισμού του κυρίως έργου. γ)Εις ην περίπτωσιν πρόκειται περί έργου του οποίου η εκτέλεσις κρίνεται ότι δέον ν’ ανατεθή εις τεχνικούς δεδοκιμασμένους ή έργου απαιτούντος ειδικήν τεχνικήν εργολαβικήν οργάνωσιν και εγγυήσεις ειδικεύσεως και πείρας. δ)Εις περίπτωσιν διαλύσεως εργολαβίας ή εκπτώσεως εργολάβου δια την εκτέλεσιν του υπολοίπου έργου. ε)Εις ην περίπτωσιν συντρέχουν ειδικοί λόγοι επείγοντος ή σκοπιμότητος. Γενικοί κανόνες Διοικήσεως και Εκτελέσεως Έργων. Άρθρ.7.-1.Η διοίκησις έργων συντελείται ως προς πάντα τα κάτωθι θέματα, κατά την εκάστοτε κειμένην νομοθεσίαν περί εκτελέσεως δημοσίων έργων, επιφυλασσομένων των διατάξεων των παρ. 2, 3, 4 και 5, του άρθρ. 5, του άρθρ. 6 και των παρ. 3, 4 και 5 του άρθρ. 7 του παρόντος Κανονισμού. α.Την προκήρυξιν δημοπρασιών. β.Την διενέργειαν δημοπρασιών, πλην της συνθέσεως των οικείων Επιτροπών, τούτων συντιθεμένων, προκειμένου περί έργων του Οργανισμού, δι’ αποφάσεως του Γεν. Δ/ντού, εκ τριών υπαλλήλων Α΄ κατηγορίας του Οργανισμού, εξ ων οι δύο τουλάχιστον τεχνικοί. γ.Την έγκρισιν πρακτικών δημοπρασίας, την ακύρωσιν   και   μερικήν   επανάληψιν   δημοπρασί(Αντί της σελ. 698,29(γ) Σελ. 698,29(δ) Τεύχος 441-Σελ. 143 Οργανισμός Σχολικών Κτιρίων 32.Θ.δ.3α δ.Την έγκρισιν αναθέσεως του έργου, την κατάρτισιν του οικείου συμβολαίου (εργολαβικού) και την εκχώρησιν τούτου. ε.Την έγκρισιν πιστοποιήσεων και λ/σμών εν γένει, εν οις και ο τελικός. ς.Την έγκρισιν πρωτοκόλλων κανονισμών νέων τιμών μονάδος. ζ.Την έγκρισιν συγκριτικών πινάκων και την αυξομείωσιν των έργων και  η.Την έγκρισιν πρωτοκόλλων προσωρινής και οριστικής παραλαβής. 2.Η αυτή νομοθεσία περί εκτελέσεως δημοσίων έργων εφαρμόζεται επιφυλασσομένων των αυτών ως άνω διατάξεων ως προς πάντα τα θέματα εκτελέσεως των κάτωθι έργων: α.Τας προθεσμίας ενάρξεως εργασιών και εγκαταστάσεως του εργολάβου. β.Την επίβλεψιν των έργων, πλην του ορισμού επιβλεπόντων μηχανικών, οίτινες, προκειμένου περί έργων του Οργανισμού, είτε ορίζονται εκ των παρ’ αυτώ υπηρετούντων τεχνικών, δι’ αποφάσεως του Γεν. Δ/ντού, είτε ορίζονται δι’ αποφάσεως του Δ.Σ., ειδικώς λαμβανομένης δι’ εκάστην εργολαβίαν, δι’ αναθέσεως μεταξύ ιδιωτικών τεχνικών γραφείων, άτινα διαθέτουν την κατάλληλον ειδίκευσιν και εμπειρίαν. γ.Τον τόπον διαμονής του εργολάβου και την διεύθυνσιν των έργων εκ μέρους του (παρακολούθησιν, εκλογήν προσωπικού και πληρωμήν τούτου, επιλογήν καταλλήλων υλικών, χρησιμοποίησιν υλικών κατεδαφίσεως ή άλλων, διάθεσιν αναγκαίου μηχανικού εξοπλισμού, κλπ.). δ.Την πλημμελή κατασκευήν των έργων και την σύνταξιν πρωτοκόλλου κακοτεχνίας. ε.Τας βλάβας εις τα έργα εξ οιασδήποτε αιτίας, της σχετικής αποφάσεως εν περιπτώσει αποζημιώσεως εκδιδομένης υπό του Γεν. Διευθυντού επί έργων του Οργανισμού και υπό του Νομάρχου επί έργων των τοπικών φορέων. ς.Την προσωρινήν ή οριστικήν διακοπήν των έργων και την διάλυσιν της εργολαβίας. ζ.Τα καταναγκαστικά μέτρα και την έκπτωσιν του εργολάβου, υπό την επιφύλαξιν εις την περίπτωσιν ταύτην, της διατάξεως του εδαφ. δ΄ της παρ. 2 του άρθρ. 6 του παρόντος. ηΤην τύχην της εργολαβίας θανάτω ή πτωχεύσει του εργολάβου. θ.Την καταμέτρησιν εργασιών και την επιμέτρησιν τούτων. «ι.Την προσωρινήν παραλαβήν, την συντήρησιν των έργων και την οριστικήν παραλαβήν, πλην της συνθέσεως των οικείων Επιτροπών, τούτων συντιθεμένων δι’ αποφάσεως του Γενικού Διευθυντού και Σελ. 698,30(δ) Τεύχος 441-Σελ. 144 συγκροτουμένων, επί έργων αξίας μέχρι 1.000.000 δραχμών εκ δύο μελών τεχνικών υπαλλήλων του Οργανισμού επί έργων δε μείζονος αξίας εκ δύο μελών, τεχνικών υπαλλήλων Α΄ Κατηγορίας του Οργανισμού και του οικείου περιφερειακού Διευθυντού Δημοσίων Έργων, ως Προέδρου. Εν απουσία κωλύματι ή ελλείψει τούτου, της Επιτροπής μετέχει και προεδρεύει εις τεχνικός υπάλληλος του Οργανισμού, Α΄ Κατηγορίας». Το εδαφ. ι΄ αντικατεστάθη ως άνω δια της παρ. β΄ της υπ’ αριθ. 160249/10435 της 14/30 Δεκ. 1971 αποφ. Υπ. Εθν. Παιδείας (ΦΕΚ Β΄ 1039). ια.Του κανονισμού των λ/σμών και του τρόπου πληρωμής τούτων. ιβ.Της επιστροφής εγγυήσεως καλής εκτελέσεως και συναφών κρατήσεων και  ιγ.Της δικαστικής επιλύσεως πάσης διαφοράς προκυπτούσης εκ της εκτελέσεως της οικείας εργολαβικής συμβάσεως, τηρουμένης της σχετικής προδικασίας (αίτησις θεραπείας) αφ’ ης αποφασίζει το αρμόδιον κατά περίπτωσιν όργανον. 3.Όπου κατά τας διατάξεις της νομοθεσίας περί εκτελέσεως δημοσίων έργων ως προς τα θέματα περί ων αι παρ. 1 και 2 του παρόντος άρθρου ορίζεται απόφασις Υπουργού ή Υπουργείου, νοείται ενταύθα α)δια τα έργα αρμοδιότητος του Οργανισμού, ο Γενικός Διευθυντής πλην ειδικώς ως προς τας περιπτώσεις ακυρώσεως και επαναλήψεως δημοπρασίας, εγκρίσεως εκχωρήσεως εργολαβίας και κυρώσεως εκπτώσεως εργολάβου δι’ έργα αξίας μείζονος των 5.000.000, ότε νοείται το Δ.Σ. του Οργανισμού και β)δια τα έργα αρμοδιότητος των τοπικών φορέων, ο Νομάρχης. 4.Όπου ωσαύτως κατά τας διατάξεις της νομοθεσίας εκτελέσεως δημοσίων έργων ορίζεται γνώμη του Συμβουλίου Δημοσίων έργων, νοείται ενταύθα δια μεν τα έργα του Οργανισμού γνώμη του παρ’ αυτώ Τεχνικού Συμβουλίου δια δε τα έργα των τοπικών φορέων γνώμη του παρά ταις Δ/σεσι Τεχνικών Υπηρεσιών των Νομών τμήματος Περιφ. Συμβουλίου Δημοσίων Έργων. 5.Όπου επίσης εις τας διατάξεις της ιδίας νομοθεσίας αναφέρεται «Επιθεωρητής Δημοσίων Έργων» ή «Νομομηχανικός» είτε ατομικώς έκαστος, είτε εν συμπράξει, νοείται, προκειμένου περί έργων του Οργανισμού, ο Προϊστάμενος της παρ’ αυτώ Υπηρεσίας Κατασκευών προκειμένου δε περί έργων των τοπικών φορέων, ο Προϊστάμενο της Δ/νσεως Τεχνικών Υπηρεσιών του Νομού. Η παρούσα δημοσιευθήτω δια της Εφημερίδος της Κυβερνήσεως. 32.Θ.δ.3α Οργανισμός Σχολικών Κτιρίων «Άρθρ.8.-Αι επιτροπαί προσωρινής και οριστικής παραλαβής των υπό των Νομαρχιακών Ταμείων εκτελουμένων έργων του Οργανισμού Σχολικών Κτιρίων, δημοπρατηθέντων προ της 16ης Σεπτ. 1973, συγκροτούνται, δια μεν τα έργα αξίας μέχρις 1.000.000 δραχμών, δι’ αποφάσεως του οικείου Νομάρχου, ως Προέδρου του Νομαρχιακού Ταμείου, εκ δύο μελών, τεχνικών υπαλλήλων Α΄ Κατηγορίας της Δ/νσεως Τεχνικών Υπηρεσιών του Νομού, δια δε τα έργα αξίας άνω του ενός εκατομμυρίου δραχμών δι’ αποφάσεως του οικείου Περιφερειακού Δ/ντού Δημοσίων Έργων εκ τριών ή και περισσοτέρων μελών, εξ ων ο εις ο Περιφερειακός Δ/ντής Δημοσίων Έργων ή ο νόμιμος αναπληρωτής αυτού ή ο Δ/ντής Τεχνικών Υπηρεσιών του οικείου Νομού, ως Πρόεδρος και οι λοιποί Τεχνικοί υπάλληλοι Α΄ Κατηγορίας, ως μέλη». Η παρούσα δημοσιευθήτω δια της Εφημερίδος της Κυβερνήσεως. Το άρθρ.8 προσετέθη δια της υπ’ αριθ. Φ. 601.15/87708 της 15/30 Σεπτ. 1975 (ΦΕΚ Β΄ 1079) αποφ. Υπ. Παιδείας. (Μετά την σελ. 698,30(δ) Σελ. 698,301 Τεύχος 651-Σελ. 135 Οργανισμός Σχολικών Κτιρίων 32.Θ.δ.3α 32.Θ.δ.3α Οργανισμός Σχολικών Κτιρίων

[Source: greek_legal_code_raptarchis | Tokens: 15654]